b'\n_START_ARTICLE_\nSacsayhuam\xc3\xa1n\n_START_SECTION_\nDescriere\n_START_PARAGRAPH_\nSituat pe un deal abrupt cu vedere spre ora\xc8\x99, complexul fortificat are o vedere larg\xc4\x83 a v\xc4\x83ii, la sud-est. Studiile arheologice asupra colec\xc8\x9biilor de ceramic\xc4\x83 de la Sacsayhuaman indic\xc4\x83 faptul c\xc4\x83 cea mai veche ocupa\xc8\x9bie aici dateaz\xc4\x83 de la aproximativ 900 e.n._NEWLINE_Potrivit istoriei orale, Tupac Inca "\xc8\x99i-a amintit c\xc4\x83 tat\xc4\x83l s\xc4\x83u\xc2\xa0Pachacuti a numit ora\xc8\x99ul Cuzco ora\xc8\x99ul leu.. El a spus c\xc4\x83 este coada acolo unde cele dou\xc4\x83 r\xc3\xa2uri se unesc \xc8\x99i curg prin ora\xc8\x99, c\xc4\x83 trupul este pia\xc8\x9ba central\xc4\x83, iar capul trebuia f\xc4\x83cut." Inca au decis: "cel mai bun cap ar fi o fort\xc4\x83rea\xc8\x9b\xc4\x83 pe un platou \xc3\xaenalt, \xc3\xaen partea de nord a ora\xc8\x99ului." Dar arheologii au constatat c\xc4\x83 Sacsayhuaman a fost construit de fapt de c\xc4\x83tre precedenta cultur\xc4\x83\xc2\xa0Killke; acesta a fost extins de inca\xc8\x99i \xc3\xaencep\xc3\xa2nd cu secolul al 13-lea.\n_START_SECTION_\nIstorie\n_START_PARAGRAPH_\nDup\xc4\x83 B\xc4\x83t\xc4\x83lia de la Cajamarca, \xc3\xaen timpul Conquistei Spaniole, Francisco Pizarro\xc2\xa0l-a trimis pe Martin Bueno \xc8\x99i al\xc8\x9bi doi spanioli s\xc4\x83 transporte, la baza spaniol\xc4\x83 din Cajamarca, aur \xc8\x99i argint din Templul numit Coricancha. Au g\xc4\x83sit Templul Soarelui "acoperit cu pl\xc4\x83ci de aur", pe care spaniolii le-au smuls drept plat\xc4\x83 pentru r\xc4\x83scump\xc4\x83rarea lui\xc2\xa0Atahualpa. \xc8\x98apte sute de placi au fost desprinse, care s-au ad\xc4\x83ugat la cele dou\xc4\x83 sute de cargas\xc2\xa0(\xc3\xaenc\xc4\x83rc\xc4\x83turi) de aur transportate \xc3\xaenapoi la Cajamarca. Mumiile regale, drapate \xc3\xaen largi mantii \xc8\x99i a\xc8\x99ezate \xc3\xaen scaune acoperite cu aur, au fost l\xc4\x83sate acolo. Dar, \xc3\xaen timp ce profanau templul, trei b\xc4\x83rba\xc8\x9bi de-ai lui Pizarro, au prih\xc4\x83nit \xc8\x99i\xc2\xa0 Fecioarele Soarelui._NEWLINE_\xc3\x8en urma asediului ora\xc8\x99ului Cuzco, spaniolii au \xc3\xaenceput s\xc4\x83 foloseasc\xc4\x83 Sacsayhuaman ca o surs\xc4\x83 de pietre pentru construirea unui Cuzco spaniol. Situl a fost distrus de bloc cu bloc pentru a construi noul ora\xc8\x99ul colonial.\xc2\xa0Garcilaso de la Vega (pe la 1609) spune: "pentru a scuti cheltuieli, efort \xc8\x99i timp, au d\xc4\x83r\xc3\xa2mat \xc3\xaeparte mai u\xc8\x99oar\xc4\x83 a zid\xc4\x83riei. De fapt, nu exist\xc4\x83 cas\xc4\x83 \xc3\xaen ora\xc8\x99 care nu fi fost f\xc4\x83cut\xc4\x83 din aceast\xc4\x83 piatr\xc4\x83, sau cel pu\xc8\x9bin casele construite de spanioli." Ast\xc4\x83zi, doar pietrele care erau prea mari pentru a fi usor de mutat au r\xc4\x83mas.\n_START_SECTION_\nEnigma blocurilor de la Sacsayhuaman\n_START_PARAGRAPH_\nVince Lee, un autor, arhitect, \xc8\x99i explorator, care a studiat diverse situri vechi, unde oamenii au mutat mari\xc2\xa0megali\xc8\x9bi, avanseaz\xc4\x83 teoria conform c\xc4\x83reia blocurile de la Sacsayhuam\xc3\xa1n au fost plasate dup\xc4\x83 ce erau sculptate cu precizie. Metoda utilizat\xc4\x83 pentru a se potrivi exact forma unei pietre cu pietrele adiacente este necunoscut\xc4\x83; se poate s\xc4\x83 fi fost trasare sau templating.\xc2\xa0Unele ipoteze vorbesc de metode de muiere a pietrei! Blocurile erau probabil remorcate pe o ramp\xc4\x83 \xc8\x99i urcate pe zid, plasate pe ni\xc8\x99te busteni, care apoi\xc2\xa0erau extra\xc8\x99i unul c\xc3\xa2te unul pentru a se cobor\xc3\xae blocul \xc3\xaen l\xc4\x83ca\xc8\x99ul lui.\n_START_SECTION_\nS\xc4\x83rb\xc4\x83tori inca\xc8\x99e\n_START_PARAGRAPH_\nPeruanii s\xc4\x83rb\xc4\x83torescInti Raymi,\xc2\xa0festivalul inca anual al solsti\xc8\x9biului de iarn\xc4\x83\xc2\xa0\xc8\x99i a anului nou.\xc2\xa0Este organizat \xc3\xaen apropiere de Sacsayhuaman pe 24 iunie. Un alt festival important este Warachikuy, \xc3\xaen a treia duminic\xc4\x83 a lunii septembrie. Unii oameni din Cusco folosesc terenul \xc3\xaentins din interiorul zidurilor complexului pentru jogging, Tai Chi Chuan, \xc8\x99i alte activit\xc4\x83\xc8\x9bi sportive.'